stanford-oval/wikipedia huggingface dataset:
Summit Camp

Aseman sijainti Grönlannissa
Summit Camp, joka tunnetaan myös nimellä Summit Station, on vuonna 1989 perustettu tutkimusasema. Se sijaitsee Koillis-Grönlannin kansallispuiston alueella, lähellä Grönlannin mannerjäätikön huippua. Tutkimusaseman toimintaa rahoittaa Yhdysvaltain tiedesäätiö, National Science Foundation.
Summit Station on moni- ja poikkitieteellinen tutkimuskeskus, joka on erikoistunut meteorologiaan, jäätikkötutkimukseen, ilmakehäkemiaan ja astrofysiikkaan. Lisäksi Summit Stationilla on LTO-ohjelma, joka vastaa ilmastonmuutoksen seurantaan liittyvistä ympärivuotisista mittauksista.
Kroatian käsipallomaajoukkue

Kroatian käsipallomaajoukkue edustaa Kroatiaa miesten kansainvälisissä käsipallo-otteluissa. Sitä hallinnoi Kroatian käsipalloliitto. Joukkue aloitti toimintansa 1990-luvun alkupuolella, Kroatian itsenäistyttyä Jugoslaviasta.
Kroatia on voittanut olympiakultaa Atlantassa 1996 ja Ateenassa 2004. Atlantassa se voitti välieräottelussa Ranskan 24–20 ja loppuottelussa Ruotsin 27–26. Ateenassa Kroatia kukisti välierässä Unkarin 33–30 ja loppuottelussa Saksan 26–24. Lontoossa 2012 Kroatia saavutti pronssia.
MM-kilpailuissa Kroatia on voittanut kultaa Portugalin kisoissa 2003. Se voitti välieräottelussa Espanjan kahden jatkoajan jälkeen 39–37 ja loppuottelussa Saksan 34–31. MM-hopeaa Kroatia sai ensimmäisen kerran Islannissa 1995 hävittyään loppuottelussa Ranskalle 19–23. Tunisian kisoissa 2005 se kärsi finaalissa tappion Espanjalle 34–40. Kotikisoissaan 2009 Kroatia hävisi loppuottelussa Ranskalle 19–24. Espanjan MM-kilpailuissa 2013 Kroatia saavutti pronssia. Vuoden 2025 MM-kilpailuissa, jotka pelattiin osittain Kroatiassa, joukkue saavutti hopeaa.
EM-kilpailuissa Kroatia sai hopeaa Norjassa 2008 hävittyään loppuottelussa Tanskalle 20–24 ja Itävallassa 2010 hävittyään loppuottelussa Ranskalle 21–25. Portugalin EM-kisoissa 1994 Kroatia sijoittui kolmanneksi voitettuaan pronssiottelussa Tanskan 24–23. Serbian EM-kisoissa 2012 Kroatia hävisi välierässä isäntämaalle mutta voitti pronssiottelussa Espanjan. Vuoden 2014 EM-kilpailuissa selvitti tiensä jälleen mitalipeleihin, mutta jäi neljänneksi. Puolassa vuonna 2016 järjestetyissä EM-kilpailuissa Kroatia palasi mitalikantaan voittamalla pronssia. Vuonna 2020 joukkue saavutti kolmannen kerran EM-hopeaa.
Arvokisasijoitukset > Kesäolympialaiset

1992 – ei osallistunut karsintoihin
1996 –  kultaa
2000 – ei selviytynyt kisoihin
2004 –  kultaa
2008 – neljäs
2012 –  pronssia
2016 – viides
2020 – ei selviytynyt kisoihin
2024 – yhdeksäs
Arvokisasijoitukset > MM-kilpailut

1993 – ei osallistunut
1995 –  hopeaa
1997 – 13.
1999 – kymmenes
2001 – yhdeksäs
2003 –  kultaa
2005 –  hopeaa
2007 – viides
2009 –  hopeaa
2011 – viides
2013 –  pronssia
2015 – kuudes
2017 – neljäs
2019 – kuudes
2021 – 15.
2023 – yhdeksäs
2025 –  hopeaa
Arvokisasijoitukset > EM-kilpailut

1994 –  pronssia
1996 – viides
1998 – kahdeksas
2000 – kuudes
2002 – 16.
2004 – neljäs
2006 – neljäs
2008 –  hopeaa
2010 –  hopeaa
2012 –  pronssia
2014 – neljäs
2016 –  pronssia
2018 – viides
2020 –  hopeaa
2022 – kahdeksas
2024 – 11.
Aiheesta muualla

Kroatian käsipalloliiton sivusto (kroatiaksi)
EHF:n maajoukkueet
Alankomaat | Albania | Armenia | Azerbaidžan | Belgia | Bosnia ja Hertsegovina | Bulgaria | Englanti | Espanja | Färsaaret | Georgia | Irlanti | Islanti | Israel | Italia | Itävalta | Kreikka | Kroatia | Kypros | Latvia | Liechtenstein | Liettua | Luxemburg | Makedonia | Malta | Moldova | Montenegro | Norja | Portugali | Puola | Ranska | Romania | Ruotsi | Saksa | Skotlanti | Serbia | Slovakia | Slovenia | Suomi | Sveitsi | Tanska | Tšekki | Turkki | Ukraina | Unkari | Valko-Venäjä | Venäjä | Viro | Yhdistynyt kuningaskunta
Entisiä joukkueita: DDR | IVY | Jugoslavia | Neuvostoliitto | Serbia ja Montenegro | Tšekkoslovakia
Felix Limo

Felix Limo Berliinin maratonilla 2011
Felix Limo (s. 22. elokuuta 1980) on uransa lopettanut kenialainen kestävyysjuoksija. Hänen päämatkansa on maratonjuoksu. Hänen kansainvälinen aktiiviuransa kesti vuoteen 2011. Limo saavutti parhaan aikansa 2.06.14 maratonilla voittojuoksussaan tuulisissa oloissa Rotterdamissa vuonna 2014. Muita voittoja olivat Berliinin maratonin voitto samana vuonna sekä Chicagon maratonin voitto 2005 sekä Lontoon maraton 2006.
Felix Limo piti hallussaan 15 kilometrin juoksun maailmanennätystä 41.29 marraskuusta 2001 marraskuuhun 2010. Etiopialainen Deriba Merga merkkautti saman ajan Nijmegenin Zevenheupenloepissa vuonna 2009. Ennätyksen hän menetti Leonard Komonille vuonna 2010.
Mendefera

| Mendefera Adi Ugri |
| --- | --- |

 Mendefera
 Koordinaatit: 14.8841°N, 38.8129°E 
Valtio:  Eritrea
Alue:  Eteläinen alue
Korkeus:  1 980 m
Väkiluku (1984):  12 184
Aikavyöhyke:  UTC+03:00
Suuntanumero(t):  +291
Infobox OKVirheellinen NIMI-arvo: 
Mendefera (tigrinjaksi መንደፈራ; aiemmin Adi Ugri) on kaupunki ja Eritrean  Eteläisen alueen (Zoba Debub) hallintokeskus. Kaupunki sijaitsee 1 980 metriä merenpinnan yläpuolella, linnuntietä noin 52 kilometriä pääkaupunki Asmarasta etelään ja noin 45 kilometriä Etiopian rajalta pohjoiseen. Lyhin maantieyhteys pääkaupungista Etiopian rajalle kulkee Mendeferan ja Adi Quilan kautta.
Vuonna 1984 kaupungin väkiluku oli 12 184 asukasta. Uudempi väestöarvio (2006) oli 65 000 henkeä.
Kaupunki on kasvanut Mendeferan kukkulan ympäristöön. Nimi Mendelfera, kirjaimellisesti ’kukaan ei uskaltanut’, viittaa paikallisen väestön kiihkeään vastarintaan italialaista siirtokuntaa vastaan. Kerrotaan, etteivät italialaiset koskaan vallanneet kaupungille nimensä antanutta kukkulaa. Nykyään kaupunkikuvaa hallitsevat viereisillä kukkuloilla sijaitsevat kaksi kristillistä kirkkoa: ortodoksinen San Giorgion kirkko ja katolinen kirkkokoulu.
Kaupungin linja-autoasemalta lähtee viitisenkymmentä päivittäisiä vuoroa pääkaupunki Asmaraan, parisenkymmentä Adi Qualaan ja viitisen Dekemhareen.
Kuvia

Mendeferan linja-autoasemaa.
Mendferan pääkatu.
Mendferan moskeija.
San Giorgion koptikirkko Mendferassa.
Aiheesta muualla

Kuvia tai muita tiedostoja aiheesta Mendefera Wikimedia Commonsissa
State of eritrea (ER) – Mendefera Tageo.com. Viitattu 9.2.2020. (englanniksi)
Mendefera Climate Climate-Data.org. Viitattu 9.2.2020. (englanniksi)
J. F. Suninen

| J>  F. Suninen.Henkilötiedot |
| --- | --- |
Koko nimi:  Johan Fabian Suninen
Syntynyt: 26. elokuuta 1878 Joutseno, Suomen suuriruhtinaskunta
Kuollut: 18. helmikuuta 1930 Tammela, Suomi
Kansalaisuus:  Suomi
Ammatti:  lehtori, tietokirjailija
Puoliso:  Lydia Mathilda Nyman
Kirjailija
Tuotannon kieli: suomi
Aiheet:  maataloustiede
Aiheesta muualla
Löydä lisää kirjailijoitaKirjallisuuden teemasivulta
Johan Fabian Suninen (26. elokuuta 1878 Joutseno – 18. helmikuuta 1930 Tammela) oli suomalainen Mustialan maamiesopiston lehtori ja tietokirjailija.
Sunisen vanhemmat olivat kanttori Juho Suninen ja Katarina Pöyhiä. Hän pääsi ylioppilaaksi Viipurin lyseosta 1897 ja valmistui filosofian kandidaatiksi Helsingin yliopistosta 1903 sekä agronomiksi Mustialasta 1905. Suninen toimi opettajana eri maatalousoppilaitoksissa, ja viimeksi hän oli Mustialan maamiesopiston lehtorina vuodesta 1909 alkaen.
Suninen oli naimisissa vuodesta 1911 Lydia Mathilda Nymanin kanssa.
Julkaisuja

Nimellä J. F. Suninen:
Kustaa Ruhanen & J. F. Suninen: Kemian alkeet maatalouskouluja varten.  WSOY, 1911.
Maanviljelysoppi: alempia maatalouskouluja ja -opistoja varten.  (2. korjattu painos 1920, 3. korj. painos 1928 ja uud. painokset nimellä Maanviljelysoppi: alempia maanviljelyskouluja ja -opistoja varten, 4. uudistettu painos 1932, 5. painos 1937)  WSOY, 1918.
Uutisviljelyksestä.  WSOY, 1920.
Lannoitusoppi. Tieto ja taito 22.  WSOY, 1922.
Pienviljelijän peltojen ojitus ja kosteussuhteiden järjestäminen. Lentolehtisarja, 1922, nro 3.  Vaasa:  Suomen maatalousseurojen keskusliitto.
Pienviljelijä ja lannanhoito. Lentolehtisarja, 1922, nro 2.  Vaasa:  Suomen maatalousseurojen keskusliitto.
Ranskan käsipallomaajoukkue

Ranskan olympiakultajoukkue vuodelta 2008.
Ranskan käsipallomaajoukkue edustaa Ranskaa miesten kansainvälisissä käsipallo-otteluissa. Joukkuetta hallinnoi Ranskan käsipalloliitto.
Ranskan käsipallomaajoukkue on voittanut olympiakultaa Pekingissä 2008, Lontoossa 2012, ja Tokiossa vuodelle 2021 siirretyissä kisoissa, kuusi maailmanmestaruutta ja neljä Euroopan mestaruutta. Ensimmäistä, vuoden 1995 maailmanmestaruutta lukuun ottamatta Ranskan arvokisavoitot ovat kaikki tulleet 2000-luvulla.
Saavutukset > Kesäolympialaiset

Kultaa: 2008, 2012, 2020
Hopeaa: 2016
Pronssia: 1992
Saavutukset > MM-kilpailut

Kultaa: 1995, 2001, 2009, 2011, 2015, 2017
Hopeaa: 1993, 2023
Pronssia: 1997, 2003, 2005, 2019, 2025
Saavutukset > EM-kilpailut

Kultaa: 2006, 2010, 2014, 2024
Pronssia: 2008, 2018
Aiheesta muualla

Ranskan käsipalloliiton kotisivut (Arkistoitu – Internet Archive) (ranskaksi)
EHF:n maajoukkueet
Alankomaat | Albania | Armenia | Azerbaidžan | Belgia | Bosnia ja Hertsegovina | Bulgaria | Englanti | Espanja | Färsaaret | Georgia | Irlanti | Islanti | Israel | Italia | Itävalta | Kreikka | Kroatia | Kypros | Latvia | Liechtenstein | Liettua | Luxemburg | Makedonia | Malta | Moldova | Montenegro | Norja | Portugali | Puola | Ranska | Romania | Ruotsi | Saksa | Skotlanti | Serbia | Slovakia | Slovenia | Suomi | Sveitsi | Tanska | Tšekki | Turkki | Ukraina | Unkari | Valko-Venäjä | Venäjä | Viro | Yhdistynyt kuningaskunta
Entisiä joukkueita: DDR | IVY | Jugoslavia | Neuvostoliitto | Serbia ja Montenegro | Tšekkoslovakia
Kuovinrahkasammal

| Kuovinrahkasammal |
| --- | --- |

Uhanalaisuusluokitus
 Elinvoimainen  
Suomessa::  Elinvoimainen 
  
Tieteellinen luokittelu
Kunta::  Kasvit Plantae
Alakunta::  Sammalet Bryobionta
Kaari::  Lehtisammalet Bryophyta
Luokka::  Sphagnopsida
Lahko::  Sphagnales
Heimo::  Sphagnaceae
Suku::  Rahkasammalet Sphagnum
Laji::  obtusum
Kaksiosainen nimi
 Sphagnum obtusum  Warnst. 
Katso myös
   Kuovinrahkasammal Wikispeciesissä  
Infobox OKNimi-testi OK: 
Kuovinrahkasammal (Sphagnum obtusum) on sammallaji. Se kuuluu Sphagnaceae-heimoon ja rahkasammalten sukuun. Uhanalaisuusluokittelussa kuovinrahkasammal on elinvoimainen. Lajia esiintyy koko Suomessa Sodankylää lukuun ottamatta. Yleisväriltään kuovinrahkasammal on vihreää tai kellanvihreää.
Avaruuden sankarit

| Avaruuden sankarit> From the Earth to the Moon |
| --- | --- |
Kestoaika:  60 min
Luoja(t):  Ron Howard Brian Grazer Tom Hanks Michael Bostick
Alkuperämaa:   Yhdysvallat
Alkuperäiskieli:  englanti
Verkko:  HBO
Esitetty:  5. huhtikuuta 1998 – 10. toukokuuta 1998
Jaksoja:  12
Aiheesta muualla
IMDb 
Avaruuden sankarit (tunnetaan myös nimellä Operaatio: Kuu) on 12-osainen HBO:n minisarja, joka käsittelee NASA:n 1960- ja 1970-lukujen Apollo-ohjelmaa ja ensimmäisiä kuulentoja. Se perustuu pitkälti Andrew Chaikinin A Man on the Moon -kirjaan. Sarjaa tuottivat Ron Howard, Brian Grazer, Tom Hanks ja Michael Bostick. Sarja on tunnettu totuuden mukaisesta kerronnastaan ja vaikuttavista erikoistehosteista.
Sarjan alkuperäinen nimi tulee Jules Vernen scifi-romaanista From the Earth to the Moon eli Maasta Kuuhun. Sarjan viimeisessä jaksossa kuvataan Georges Mélièsin Vernen kirjaan perustuvan elokuvan tekoa.
Minisarja keskittyy Apollo-avaruusohjelman vaiheisiin, joita ei ollut vielä kuvattu fiktiivisesti. Mercury-projekti ja siihen osallistuneet seitsemän ensimmäistä astronauttia käsitellään lyhyesti ensimmäisessä jaksossa, sillä aiheesta oli jo tehty elokuva Valiojoukko (The Right Stuff, 1983). Sarjan tuottajat Hanks, Howard ja Grazer olivat tekemässä Apollo 13-elokuvaa, joka kuvasi Apollo 13:n tapahtumat miehistön ja lennonvalvonnan näkökumasta. Sarjassa Apollo 13:n ajan tapahtumat kuvataan median näkökulmasta.
Palkinnot

Sarja voitti parhaan minisarjan Emmy- ja Golden Globe -palkinnot 1998.
Jaksot

| # | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- |
| 1 | Can We Do This? | Tom Hanks | Steven Katz | 1998 |
Jakso käsittelee avaruuskilvan alkuvaiheita NASAn näkökulmasta ja kuvaa päätöstä lähettää ihmisiä Kuuhun. Mercury- ja Gemini-ohjelmat käsitellään lyhyesti. Samoin ensimmäiset telakoinnit kiertoradalla sekä Gemini 8:n viittä vaille onnettomuuden tapahtumat. 
| 2 | Apollo One | David Frankel | Graham Yost | 1998 |
Jakso keskittyy Apollo 1:n tuhoutumiseen tulipalossa ja sitä seuranneeseen onnettomuustutkintaan. Jaksossa tutustutaan useisiin avainhenkilöihin kuten North American Aviationin Harrison Stormsiin, NASAn Joe Sheaan ja Frank Bormaniin. 
| 3 | We Have Cleared the Tower | Lili Fini Zanuck | Remi Aubuchon | 1998 |
Jaksossa seurataan fiktiivistä dokumenttiryhmää, joka dokumentoi Apollo 7:n lähtövalmisteluja. 
| 4 | 1968 | David Frankel | Al Reinert | 1998 |
Jakso sisältää runsaasti aitoa dokumenttimateriaalia, jossa kuvataan vuoden 1968 poliittisia levottomuuksia Yhdysvalloissa ja muualla. Lopulta kuitenkin Apollo 8, ensimmäinen miehitetty lento Kuun ympäri, pelastaa vuoden 1968. 
| 5 | Spider | Graham Yost | Andy Wolk | 1998 |
Jakso keskittyy kuumoduulin valmistukseen Tom Kellyn ja tämän johtaman Grummanin näkökulmasta. Myös ensimmäistä kertaa kuumoduulia avaruudessa lentävän Apollo 9:n miehistö on esillä. Apollo 10 -lento ohitetaan lyhyesti. 
| 6 | Mare Tranquilitatis | Frank Marshall | Tom Hanks Al Reinert Graham Yost | 1998 |
Jaksossa keskitytään ensimmäiseen Kuuhun laskeutumiseen Apollo 11:llä. Välissä nähdään takaumia, joissa Apollon 11:n miehistö on fiktiivisen toimittajan Emmett Seabornin haastattelemana ja pohjustetaan Neil Armstrongin kuuluisia ensimmäisiä sanoja Kuussa. 
| 7 | That's All There Is | Jon Turteltaub | Erik Bork Tom Hanks Paul McCudden | 1998 |
Jakso keskittyy Apollo 12:n kuumodulin ohjaajan Alan Beanin kokemuksiin lennon aikana. Jaksossa kuvataan humoristisesti tiukasti yhteennivoutunutta Apollo 12:n miehistöä. 
| 8 | We Interrupt This Program | David Frankel | Amy Brooke Baker Peter Osterland | 1998 |
Jakso kuvaa median näkökulmasta Apollo 13:n "onnistunutta epäonnistumista", ja lisää tarinaan fiktiivisen vanhan ja nuoren toimittajan välisen kisan. 
| 9 | For Miles and Miles | Gary Fleder | Erik Bork | 1998 |
Kertoo Alan Shepardin paluusta lentämään ja lennosta Kuuhun Apollo 14:llä. 
| 10 | Galileo Was Right | David Carson | Remi Aubuchon Jeffrey Alan Fiskin | 1998 |
Keskittyy  Apollo 15:n astronauttien läpikäymään geologiseen koulutukseen. Opettajista nousee esiin Lee Silver, Harrison "Jack" Schmitt ja Farouk El-Baz. 
| 11 | The Original Wives Club | Sally Field | Erik Bork Tom Hanks Karen Janszen | 1998 |
Jakso keskittyy astronauttien vaimoihin Apollo 16 -lennon aikana. 
| 12 | Le Voyage dans la Lune | Jonathan Mostow | Tom Hanks | 1998 |
Päätösjakso yhdistää Apollo 17 -lennon kuvausta ja 1900-luvun alun ranskalaisen elokuvantekijän Georges Mélièsin elokuvan tekoa.
Versiot

Sarja kuvattiin alun perin 1.33 kuvasuhteella tavoitteena sopivuus tavallisen television kanssa. Tämä versio julkaistiin neljän DVD:n pakettina. Laajakuvatelevisioiden yleistyttyä sarja muokattiin 1.78 kuvasuhteelle ja julkaistiin 2005 viiden DVD:n pakettina. Muokkauksessa kuvan ylä- ja alaosat hävisivät. Paikoitellen tämä johti merkittävien yksityiskohtien häviämiseen. Esimerkiksi kohtauksessa, jossa Gemini 8 / Agena -yhdistelmä pyörii holtittomasti avaruudessa juuttuneen suuttimen takia, ei se näy uudessa versiossa.
Aiheesta muualla

From the Earth to the Moon Internet Movie Databasessa (englanniksi)
Flashback

Flashback tarkoittaa seuraavia asioita:
takauma (engl. flashback), psykologinen ilmiö
takauma (engl. flashback), tarinankerronnan muoto kirjallisuudessa ja elokuvissa
Elokuvat

Flashback, Raffaele Andreassin ohjaama italialainen elokuva vuodelta 1969
Flashback, elokuva vuodelta 1990, pääosissa Dennis Hopper and Kiefer Sutherland
Videopelit

Flashback, videopeli vuodelta 1992
Atari Flashback, videopelikonsoli
Flashback FM, radiokanava Grand Theft Auto: Liberty City Stories- ja Grand Theft Auto III -videopeleissä
Musiikki

Flashback, Electric Light Orchestran albumi
Flashback, Joan Jettin albumi
Flashback, Darinin albumi
Flashback, Ivy Queenin albumi
Flashback, Pink Fairiesin albumi
Flashback, Fools Gardenin albumi.
Kirjallisuus

Flashback, Dan Simmonsin romaani.
Muut

Flashback, ruotsalainen verkkosivusto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Flashback”, voi hakea sivunnimihaulla, laajalla sivunnimihaulla tai tekstihaulla.
Sää (Yle)

Sää on Yleisradion säätoiminnan, Yle Sään tuottama sääkatsaus, jota esitetään Yleisradion kanavilla Yle TV1 ja Yle TV2. Katsausta esitetään Yle TV1:llä arkipäivisin alueuutisten jälkeen (alueen oma lähetys) ja ilman alueuutisia. TV2:lla katsausta esitetään vain lauantaina. Katsauksen nimi on vaihtunut vuosien varrella. Vuosina 1970–1988 nimi oli Yleisradion sääkatsaus, vuosina 1988–1992 nimi oli Sääkatsaus, vuosina 1992–1996 nimi oli Sään katsaus, vuosina 1996–1999 nimi oli Sää-tv, vuosina 1999–2002 nimi oli Sääennuste, vuosina 2002–2004 nimi oli Sää, vuosina 2004–2007 nimi oli sama mutta musiikki erilainen ja vuosina 2007–2012 nimi oli SääRuutu. Helmikuussa 2012 käytettiin väliaikaista nimeä, joka oli Uutiset sää. Maaliskuun 2012 uudistuksessa nimi vaihtui nimeksi Yle Uutiset sää. Vuonna 2013 uutisten uudistuksessa nimi pysyi samana, kun taas vuoden 2014 elokuussa nimi vaihtui nimeksi Sää.
Ensimmäiset Ylen meteorologit vuonna 1969 olivat Martti Mäkelä, Erkki Harjama ja Pirkko Lahti. Vuonna 1995 perustettiin säätoimitus, jota alkoi johtaa Seija Paasonen.
Romsila

Romsila on Salon Perttelissä sijaitseva kylä. Yhdystiellä 2402 sijaitsee Romsilan silta. Romsilan postinumerot ovat 24540 ja 25180.
Pyhän Annan katedraali (Gagnoa)

| Pyhän Annan katedraali |
| --- | --- |

Sijainti:  Gagnoa
Kirkkokunta:  roomalaiskatolinen kirkko
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Annan katedraali (ransk. Cathédrale Sainte-Anne de Gagnoa) on Gagnoassa sijaitseva katedraali. Pyhän Annan katedraali on yksi Norsunluurannikon tärkeimmistä uskonnollisista rakennuksista. Pyhän Annan katedraali oli ennen seurakunnan kirkko, mutta roomalaiskatoliseksi tuomiokirkoksi eli katedraaliksi 3. helmikuuta 1957. Muun muassa arkkipiispa Barthélémy Djabla on haudattu Pyhän Annan katedraalissa, kun hän kuoli 72-vuotiaana virassa.
Steve Witkoff

Steve Witkoff
Steve Witkoff (s. 15. maaliskuuta 1957 Bronx, New York) on yhdysvaltalainen juristi, kiinteistömoguli ja miljardööri. Hän sai Donald Trumpin presidentiksi toistamiseen valinnan jälkeen syksyllä 2024 nimityksen uuden hallinnon erikoislähettilääksi Lähi-itään.
Witkoff valmistui Hofstra Universitysta. Hän työskenteli aluksi yritysjuristina ja sitten suurten kiinteistöyhtiöiden johtajana. Hän perusti vuonna 1997 Witkoff Groupin. Witkoff on Trumpin läheinen ystävä ja sai nimityksen erikoislähettilään asemaan vain viikko tämän toisen presidentiksi valinnan jälkeen. Ennen Trumpin virkaanastujaisia Witkoff neuvotteli tulitauosta Israelin ja Hamasin välillä yhteistyössä Joe Bidenin neuvonantaja Brett McGurkin kanssa. Tulitauko astui voimaan 19. tammikuuta 2025. Witkoff tuli tunnetuksi neuvottelijana, vaikka hänellä ei ollut aiempaa ulkopoliittista kokemusta. Hän matkusti Gazan kaistalle 29. tammikuuta 2025.
Helmikuussa 2025 Witkoff sai julkisuutta puolustaessaan Trumpin esitystä Gazan kaistan valloittamisesta ja sen väestön siirtämisestä muualle. Witkoffilla on vaimo ja useita lapsia. Yksi hänen lapsistaan kuoli 22-vuotiaana vuonna 2011.
Patrick Kaukovalta

| Patrick Kaukovalta> Henkilötiedot |
| --- | --- |
Syntynyt: 1. joulukuuta 1998 (ikä 26) Turku
Kansalaisuus:   Suomi
Tennispelaaja
Pituus:  193 cm
Paino:  83 kg
Kätisyys:  oikea
Kaksinpeli
Paras sijoitus:  794. (18.9.2023)
Nelinpeli
Paras sijoitus:  619. (29.7.2019)
Aiheesta muualla
ATP
Patrick Kaukovalta (s. 1. joulukuuta 1998 Turku) on suomalainen tennispelaaja. Hän edustaa HVS-Tennis-seuraa. Hän opiskeli urheilupsykologiaa Yhdysvalloissa Alabaman yliopistossa ja valmistui 2022 keväällä psykologian kandidaatiksi.
Kaukovalta voitti tenniksen ulkokenttien Suomen mestaruuden Helsingin Talissa kesäkuussa 2020. Kaukovalta kukisti loppuottelussa Santtu Leskisen kahdessa erässä 6–4, 6–2. Mestaruus oli Kaukovallan ensimmäinen kaksinpelissä. Hän voitti samoissa kisoissa myös nelinpelimestaruuden yhdessä parinsa Eero Vasan kanssa voittamalla parin Ilari Vesanen/Mikko Rouvala lukemin 4–6, 6–2 ja 10–7. Kaukovalta voitti ulkokenttien kaksinpelin Suomen mestaruuden myös 2021 sekä 2023.
Kaukovalta siirtyi ammattilaiseksi kesäkuussa 2023. Hän pelasi Davis Cupissa ensimmäisen kerran syyskuussa 2023, kun Suomi kohtasi Yhdysvallat. Suomi oli jo varmistanut maaotteluvoiton, mutta nelinpelissä Kaukovalta Harri Heliövaaran parina voitti nelinpelin maailmanlistan ykkösen Rajeev Ramin ja hiljattain Yhdysvaltain avoimet voittaneen Austin Krajicekin.
Aiheesta muualla

Patrick Kaukovalta ATP:n sivuilla (englanniksi)
Bältespännarna

Bältespännarna
Bältespännarna on Göteborgissa Bältespannarparken-puistossa Stora Teaternia vastapäätä sijaitseva patsas, joka esittää kahta miestä kaksintaistelussa. Patsaan on veistänyt Johan Peter Molin ja se paljastettin vuonna 15. toukokuuta 1863. Vuonna 1914 se siirrettiin puiston keskeltä nykyiselle paikalleen kadun varteen. Patsaasta on olemassa kolme muuta valosta, jotka sijaitsevat Vänersborgin museon edustalla Vänersborgissa, Nationalmuseumin edustalla Tukholmassa ja Mästarnas parkissa Hälleforsissa.
Aiheesta muualla

Kuvia tai muita tiedostoja aiheesta Bältespännarna Wikimedia Commonsissa
Kuubanturpiaali

| Kuubanturpiaali |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Turpiaalit Icteridae
Suku::  Punaolkaturpiaalit Agelaius
Laji::  assimilis
Kaksiosainen nimi
 Agelaius assimilis  (Lembeye, 1850) 
 Kuubanturpiaalin esiintymisalue
Katso myös
   Kuubanturpiaali Wikispeciesissä   Kuubanturpiaali Commonsissa 
Infobox OKNimi-testi OKIUCN-testi OK: 
Kuubanturpiaali (Agelaius assimilis) on Kuuban kotoperäinen varpuslintu. Sen elinympäristön ala on noin 4 100 neliökilometriä.
Kuin kissat ja koirat

| Kuin kissat ja koirat> Cats & Dogs |
| --- | --- |
 Suomenkielinen DVD-kansi.
Ohjaaja:  Lawrence Guterman
Käsikirjoittaja:  John Requa Glenn Ficarra
Tuottaja:  Ed Jones Christopher de Faria Andrew Lazar Craig Perry Warren Zide
Säveltäjä:  John Debney
Kuvaaja:  Julio Macat
Leikkaaja:  Michael A. Stevenson
Pääosat:  Jeff Goldblum Elizabeth Perkins Alexander Pollock
Valmistustiedot
Valmistusmaa:   Yhdysvallat  Australia
Tuotantoyhtiö:   Village Roadshow Pictures  Mad Chance  Zide/Perry Productions  Rhythm and Hues Studios 
Levittäjä:  Warner Bros.
Ensi-ilta:   2001-7-44. heinäkuuta 2001 (Yhdysvallat)  
Kesto:  87 minuuttia
Alkuperäiskieli:  englanti
Budjetti:  60 miljoonaa $
Tuotto:  200 687 492  $
Seuraaja:  Kissat ja koirat: Katti Katalan kosto
Aiheesta muualla
IMDb 
Elonet
AllMovie
Infobox OKNimi-testi OK: 
Kuin kissat ja koirat (engl. Cats & Dogs) on vuonna 2001 valmistunut yhdysvaltalais-australialainen koko perheen toimintakomediaelokuva.
Juoni

Ilkeä persialainen kissa Herra Tinkles uhkaa ottaa koko maailman omiin käsiinsä ja haluaa, että kaikki maapallon ihmiset tulisivat allergisiksi koirille. Professori Brody taas koettaa kehittää lääkettä, jolla koira-allergia saataisiin parannettua. Samaan aikaan myös koirapartio yrittää estää Herra Tinklesin katalat aikeet.
Rooleissa

| 0 | 1 | 2 |
| --- | --- | --- |
|  Jeff Goldblum  | … |  professori Charles Brody   |
|  Elizabeth Perkins  | … |  Caroline Brody   |
|  Alexander Pollock  | … |  Scott Brody   |
|  Miriam Margolyes  | … |  Sophie, sisäkkö   |